***They Live*** er en amerikansk science fiction-thriller, actionfilm og svart komedie fra 1988 regissert og bearbeidet til manus av John Carpenter. Filmen handler om en løsarbeider som ved en tilfeldighet oppdager at flere av innbyggerne i Los Angeles egentlig er utenomjordiske vesener. Planen er global maktovertagelse. Hovedrollen spilles av Roddy Piper, mens sentrale biroller spilles av Keith David og Meg Foster. Filmen er basert på Ray Nelson novelle *Eight O’Clock in the Morning* (1963).

*They Live* fikk positiv omtale av anmelderne.

Handling
--------

Filmen handler om den hjemløse vietnamveteranen John Nada som ved en tilfeldighet oppdager noe svært bemerkelsesverdig gjennom sin ferd i Los Angeles. Han slår seg ned i en leir for hjemløse, men etter en stund blir leiren jevnet med jorden av politiet. I den forbindelse får han fatt på noen helt spesielle solbriller. Ved hjelp av disse ser han til sitt store sjokk at mange av byens borgere i virkeligheten er utenomjordiske vesener med groteske utseender. Han ser også at reklameplakatene er fordekt propaganda for et autoritært styre. Det blir etterhvert klart at disse vesenene har til hensikt å skaffe seg verdensherredømme.

Om filmen
---------

*They Live* ble innspilt i løpet av åtte uker i perioden mars-april i Los Angeles.

### Anmelderne

Filmen ble godt mottatt av filmkritikerne, noe som gjenspeiles i at den har fått 85 % på Rotten Tomatoes. Den amerikanske filmkritikeren Leonard Maltin gav den 2 av 4 stjerner.

### Økonomi og popularitet

Filmen innbrakte 13 millioner på kino i USA. Sammenlignet med mange Carpenters tidligere filmer ble den ikke noen publikumssuksess og den havnet såpass langt nede som en 75-plass over de mest innbringende filmene på amerikanske kinoer i 1988. Men siden produksjonskostnadene bare var på drøyt tre millioner dollar gav den et brukbart overskudd.

### Annet

Filmen ble ikke satt opp på norske kinoer, men ble utgitt på video av Juno Media i 1989.

I rollene
---------

* Roddy Piper ... Nada
* Keith David ... Frank
* Meg Foster ... Holly
* George 'Buck' Flower ... Omstreifer
* Peter Jason ... Gilbert
* Raymond St. Jacques ... Gateprest
* Sy Richardson ... Afroamerikansk revolusjonær

Referanser
----------

1. 1 2  Swires, Steve (November 1988). «John Carpenter and the Invasion of the Yuppie Snatchers». *Starlog*. s. 37–40; 43.
2. ↑  «They Live (1988)». *Rotten Tomatoes* **(engelsk)**. Besøkt 26. april 2019.
3. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
4. ↑  «They Live (1988) - Box Office Mojo». *www.boxofficemojo.com*. Besøkt 26. april 2019.
5. ↑  «They Live (1988)on Juno Media (Norway VHS videotape)». *www.videocollector.co.uk*. Besøkt 26. april 2019.

Eksterne lenker
---------------

* (en) Offisielt nettsted Rediger på Wikidata

* (en) They Live – kategori av bilder, video eller lyd på Commons Rediger på Wikidata
* (en) *They Live* på Internet Movie Database Rediger på Wikidata

* (no) *They Live* hos Filmfront Rediger på Wikidata

* (sv) *They Live* i Svensk Filmdatabas Rediger på Wikidata

* (da) *They Live* i Danmark Nationale Filminstitut Rediger på Wikidata

* (en) *They Live* på AllMovie Rediger på Wikidata

* (fr) *They Live* på Allociné Rediger på Wikidata

* (nl) *They Live* på MovieMeter Rediger på Wikidata

* (en) *They Live* på Turner Classic Movies Rediger på Wikidata

* (en) *They Live* på American Film Institute Rediger på Wikidata

* (en) *They Live* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data)
 |